CELEX: 32016R0389
Language: hu
Date: 2016-03-17 00:00:00
Title: A Bizottság (EU) 2016/389 végrehajtási rendelete (2016. március 17.) az acibenzolar-S-metil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

18.3.2016   
               
               
                  HU
               
               
                  Az Európai Unió Hivatalos Lapja
               
               
                  L 73/77
               
            A BIZOTTSÁG (EU) 2016/389 VÉGREHAJTÁSI RENDELETE
      (2016. március 17.)
      az acibenzolar-S-metil hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyása meghosszabbításáról, továbbá az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére,
      mivel:
      
                  (1)
               
               
                  Az acibenzolar-S-metil hatóanyagnak az 540/2011/EU bizottsági végrehajtási rendelet (2) mellékletének A. részében megállapított jóváhagyása 2016. június 30-án lejár.
               
            
                  (2)
               
               
                  Az 1141/2010/EU bizottsági rendelet (3) 4. cikkének megfelelően az említett cikkben előírt határidőn belül kérelmet nyújtottak be az acibenzolar-S-metil hatóanyagnak a 91/414/EGK tanácsi irányelv (4) I. mellékletébe való felvétele megújítására.
               
            
                  (3)
               
               
                  A kérelmező az 1141/2010/EU rendelet 9. cikkének megfelelően előírt kiegészítő dossziékat benyújtotta. A referens tagállam a kérelmet hiánytalannak találta.
               
            
                  (4)
               
               
                  A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2013. március 1-jén benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.
               
            
                  (5)
               
               
                  A Hatóság a megújításértékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összegző dossziét.
               
            
                  (6)
               
               
                  A Hatóság 2014. május 08-án (5) eljuttatta következtetéseit a Bizottsághoz arról, hogy az acibenzolar-S-metil várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Bizottság 2014. december 12-én ismertette az acibenzolar-S-metilre vonatkozó vizsgálati jelentés tervezetét a Növények, Állatok, Élelmiszerek és Takarmányok Állandó Bizottságával.
               
            
                  (7)
               
               
                  Legalább egy, a hatóanyagot tartalmazó növényvédő szer egy vagy több reprezentatív felhasználása tekintetében megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni.
               
            
                  (8)
               
               
                  Ezért helyénvaló meghosszabbítani az acibenzolar-S-metil jóváhagyását.
               
            
                  (9)
               
               
                  Az acibenzolar-S-metil jóváhagyásának meghosszabbítására vonatkozó kockázatértékelés korlátozott számú reprezentatív felhasználáson alapul, amelyek azonban nem korlátozzák azon felhasználásokat, amelyek tekintetében az acibenzolar-S-metilt tartalmazó növényvédő szerek engedélyezhetők. Ezért nem indokolt fenntartani a növényi aktivátorként való felhasználásokra történő korlátozást.
               
            
                  (10)
               
               
                  Az 1107/2009/EK rendelet 14. cikkének a 6. cikkel összefüggésben értelmezett (1) bekezdése alapján, valamint a jelenlegi tudományos és műszaki ismeretek fényében a jóváhagyás feltételeit bizonyos feltételekkel ki kell egészíteni. Különösen további megerősítő információkat indokolt kérni.
               
            
                  (11)
               
               
                  Az 1107/2009/EK rendelet 13. cikke (4) bekezdésével összefüggésben értelmezett 20. cikke (3) bekezdésének megfelelően az 540/2011/EU végrehajtási rendelet mellékletét ennek megfelelően módosítani kell.
               
            
                  (12)
               
               
                  Az (EU) 2015/1885 bizottsági végrehajtási rendelet (6)2016. június 30-ig meghosszabbította az acibenzolar-S-metil lejárati időpontját annak érdekében, hogy a jóváhagyás meghosszabbítására irányuló eljárás az anyag jóváhagyásának lejártát megelőzően befejeződhessen. Ugyanakkor, mivel a jóváhagyás meghosszabbítására vonatkozó határozatot a lejárat kiterjesztett időpontját megelőzően meghozták, ez a rendelet a 2016. április 1-jétől alkalmazandó.
               
            
                  (13)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      Hatóanyag jóváhagyásának megújítása
      Az I. mellékletben meghatározott acibenzolar-S-metil hatóanyag jóváhagyása az ugyanabban a mellékletben foglalt feltételekkel meghosszabbításra kerül.
      2. cikk
      Az 540/2011/EU végrehajtási rendelet módosításai
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2016. április 1-jétől kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. március 17-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 309., 2009.11.24., 1. o.
      
      
         (2)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
      
         (3)  A Bizottság 2010. december 7-i 1141/2010/EU rendelete hatóanyagok második csoportját illetően a 91/414/EGK tanácsi irányelv I. mellékletébe történő felvétel megújítási eljárásának meghatározásáról és ezen anyagok jegyzékének létrehozásáról (HL L 322., 2010.12.8., 10. o.).
      
         (4)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
      
         (5)  EFSA Journal, 2014; 12(8):3691. Online elérhető a következő címen: www.efsa.europa.eu.
      
         (6)  A Bizottság 2015. október 20-i (EU) 2015/1885 végrehajtási rendelete az 540/2011/EU végrehajtási rendeletnek a 2,4-D, az acibenzolar-s-metil, az amitrol, a bentazon, a cihalofop-butil, a dikvat, az eszfenvalerát, a famoxadon, a flumioxazin, a DPX KE 459 (flupirszulfuron-metil), a glifozát, az iprovalikarb, az izoproturon, a lambda-cihalotrin, a metalaxil-M, a metszulfuron-metil, a pikolinafen, a proszulfuron, a pimetrozin, a piraflufen-etil, a tiabendazol, a tifenszulfuron-metil és a triaszulfuron hatóanyagok jóváhagyási időtartamának meghosszabbítása tekintetében történő módosításáról (HL L 276., 2015.10.21., 48. o.).
      
         I. MELLÉKLET
         
                     Közhasználatú név, azonosító számok
                  
                  
                     IUPAC-név
                  
                  
                     Tisztaság (1)
                     
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     Acibenzolar-S-metil
                     CAS-szám: 135158-54-2
                     CIPAC-szám: 597
                  
                  
                     S-metil benzo[1,2,3]tiadiazol-7-karbotioát
                  
                  
                     970 g/kg
                     Toluén: max. 5 g/kg
                  
                  
                     2016. április 1.
                  
                  
                     2031. március 31.
                  
                  
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az acibenzolar-S-metilről szóló vizsgálati jelentésben és különösen a jelentés I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a következőkre:
                     
                                 a)
                              
                              
                                 a táplálékbevitel útján jelentkező fogyasztói kockázat;
                              
                           
                                 b)
                              
                              
                                 a szert kezelők és más dolgozók védelme;
                              
                           
                                 c)
                              
                              
                                 a vízi szervezetekre jelentett kockázat.
                              
                           Az alkalmazás feltételei között adott esetben kockázatcsökkentő intézkedéseknek is szerepelniük kell.
                     A kérelmező 2017. június 1-ig benyújtja a Bizottság, a tagállamok és a Hatóság részére az acibenzolar-S-metilnek való kitettséghez kötődően a magzatok kisagyában megfigyelt morfometriai változások relevanciájára és reprodukálhatóságára, valamint az arra vonatkozó megerősítő információkat, hogy ezek a változások endokrin hatásmechanizmus útján jönnek-e létre. A benyújtandó információknak tartalmazniuk kell a rendelkezésre álló iránymutatások felhasználásával (például az EFSA-nak a rendszerezett szakirodalmi áttekintés módszertanáról szóló iránymutatása – EFSA GD on Systematic Review methodology –, 2010) értékelt, rendelkezésre álló bizonyítékokra vonatkozóan végzett rendszerezett szakirodalmi áttekintést.
                  
               
            (1)  A hatóanyag pontos azonosítása és részletes specifikációja a felülvizsgálati jelentésben található.
      
      
         II. MELLÉKLET
         Az 540/2011/EU végrehajtási rendelet melléklete az alábbiak szerint módosul:
         
                     1.
                  
                  
                     az A. részben az acibenzolar-S-metilre vonatkozó 20. bejegyzést el kell hagyni;
                  
               
                     2.
                  
                  
                     a B. rész a következő bejegyzéssel egészül ki:
                     
                                 Sorszám
                              
                              
                                 Közhasználatú név, azonosító számok
                              
                              
                                 IUPAC-név
                              
                              
                                 Tisztaság (*)
                                 
                              
                              
                                 Jóváhagyás dátuma
                              
                              
                                 Jóváhagyás lejárta
                              
                              
                                 Egyedi rendelkezések
                              
                           
                                 „98
                              
                              
                                 Acibenzolar-S-metil
                                 CAS-szám: 135158-54-2
                                 CIPAC-szám: 597
                              
                              
                                 S-metil benzo[1,2,3]tiadiazol-7-karbotioát
                              
                              
                                 970 g/kg
                                 Toluén: max. 5 g/kg
                              
                              
                                 2016. április 1.
                              
                              
                                 2031. március 31.
                              
                              
                                 Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni az acibenzolar-S-metilről szóló vizsgálati jelentésben és különösen a jelentés I. és II. függelékében található megállapításokat.
                                 Az átfogó értékelésben a tagállamoknak fokozott figyelmet kell fordítaniuk a következőkre:
                                 
                                             a)
                                          
                                          
                                             a táplálékbevitel útján jelentkező fogyasztói kockázat;
                                          
                                       
                                             b)
                                          
                                          
                                             a szert kezelők és más dolgozók védelme;
                                          
                                       
                                             c)
                                          
                                          
                                             a vízi szervezetekre jelentett kockázat.
                                          
                                       Az alkalmazás feltételei között adott esetben kockázatcsökkentő intézkedéseknek is szerepelniük kell.
                                 A kérelmező 2017. június 1-ig benyújtja a Bizottság, a tagállamok és a Hatóság részére az acibenzolar-S-metilnek való kitettséghez kötődően a magzatok kisagyában megfigyelt morfometriai változások relevanciájára és reprodukálhatóságára, valamint az arra vonatkozó megerősítő információkat, hogy ezek a változások endokrin hatásmechanizmus útján jönnek-e létre. A benyújtandó információknak tartalmazniuk kell a rendelkezésre álló iránymutatások felhasználásával (például az EFSA-nak a rendszerezett szakirodalmi áttekintés módszertanáról szóló iránymutatása – EFSA GD on Systematic Review methodology –, 2010) értékelt, rendelkezésre álló bizonyítékokra vonatkozóan végzett rendszerezett szakirodalmi áttekintést.”
                              
                           
               
            (*)  A hatóanyag pontos azonosítása és részletes specifikációja a felülvizsgálati jelentésben található.